Diari Oficial de la Generalitat Valenciana


Sumari del DOGV 5780, del 09-06-2008 (2008/6952)

RESOLUCIÓ de 15 de febrer de 2008, de la Direcció General per al Canvi Climàtic, per la qual s'atorga a l'empresa Cerámica Vives, SA l'autorització ambiental integrada per a una indústria de fabricació de taulellets, al terme municipal de l'Alcora.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5780

Data del DOGV
:   09-06-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/6952


Data del document
:   15-02-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Alcora, l'
    * edifici industrial
    * ceràmica
    * empresa privada

RESOLUCIÓ de 15 de febrer de 2008, de la Direcció General per al Canvi Climàtic, per la qual s'atorga a l'empresa Cerámica Vives, SA l'autorització ambiental integrada per a una indústria de fabricació de taulellets, al terme municipal de l'Alcora. [2008/6952]  
Vistos els documents que es troben en l'expedient 082/05 IPPC, instruït a instàncies de l'empresa Cerámica Vives, SA, a fi d'obtenir l'autorització ambiental integrada per a una indústria de fabricació de taulellets, s'emet aquesta resolució de conformitat amb els següents,  
Antecedents de fet  
Primer. Amb data 14 de juliol de 2005, Ramón Vives Monfort, en nom de la mercantil Cerámica Vives, SA, amb CIF A-12 015 541 i domicili social a la carretera Castelló-l'Alcora, quilòmetre 22, de l'Alcora (Castelló), presenta en la conselleria de Territori i Habitatge sol·licitud d'autorització ambiental integrada per a una indústria de fabricació de taulellets, que es detalla en l'annex I.  
A la sol·licitud s'adjunta l'informe urbanístic favorable emés per l'Ajuntament de l'Alcora amb data 10 de juny de 2005.  
Segon. Una vegada admesa a tràmit la sol·licitud, la conselleria remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informe sobre la idoneïtat de la documentació que acompanya la sol·licitud.  
Tercer. Amb data 11 d'octubre de 2005, la conselleria de Territori i Habitatge requereix documentació complementària, i aquesta es presenta amb data 3 de novembre de 2005.  
Quart. Amb data 18 de novembre de 2005 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de Prevenció i Control Integrats de la Contaminació, amb la publicació d'un anunci en el Diari Oficial de la Comunitat Valenciana (núm. 5138).   
Durant aquest període no es presenten al·legacions al projecte, ni a aquesta conselleria ni a l'Ajuntament de l'Alcora. En l'expedient consta el certificat de la informació pública.  
Cinqué. Amb data 10 de gener i 23 de febrer de 2006, la conselleria de Territori i Habitatge requereix documentació complementària, i aquesta es presenta amb data 3 de febrer i 30 de març de 2006 respectivament.  
Sisé. Amb data 25 d'abril de 2006, i segons el que disposa l'article 18 de la Llei 16/2002, l'expedient es remet a l'Ajuntament de l'Alcora, que emet un informe amb data 25 de setembre de 2006.  
Així mateix, s'han incorporat a l'expedient els informes del Servei de Residus Industrials, del Servei de Residus Urbans i del Servei de Protecció de l'Ambient Atmosfèric.  
Seté. Amb dates 11 de desembre de 2006 i 10 de maig de 2007, l'empresa presenta a requeriment d'aquesta conselleria documentació complementària necessària per a la tramitació de l'expedient.  
Huité. Amb data 30 de març de 2007, la secretària autonòmica de Territori i Medi Ambient dicta declaració d'impacte ambiental, en la qual estima acceptable, només a l'efecte ambiental i sense perjudici de les autoritzacions administratives prèvies que li siguen preceptives, el Projecte bàsic per a l'autorització ambiental integrada de la indústria per a la fabricació de taulellets, de Cerámica Vives, SA, situada al km 22 de la carretera Castelló-l'Alcora, del municipi de l'Alcora (Castelló), en els termes que estableix l'esmentat projecte, sempre que es realitze d'acord amb el que estableix l'estudi d'impacte ambiental, el projecte tècnic i la resta de documentació que constitueix l'expedient avaluat, i diverses condicions imposades en l'esmentada declaració d'impacte ambiental.  
Nové. Amb data 18 d'abril de 2007, la Confederació Hidrogràfica del Xúquer emet un informe favorable sobre la inexistència d'abocament d'aigües residuals, industrials i domèstiques a domini públic hidràulic (abocament zero).  
Desé. Amb data 28 de gener de 2008, l'empresa manifesta la seua conformitat amb la proposta de resolució d'autorització ambiental integrada.  
Onzé. Amb data 29 de gener de 2008, la Comissió d'Anàlisi Ambiental Integrada celebra una sessió ordinària i aprova la proposta de resolució de l'exp. 082/05 IPPC de sol·licitud d'autorització ambiental integrada, promoguda per Cerámica Vives, SA.   
Als anteriors fets s'apliquen els següents,  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 3.5 de l'annex I de la Llei 16/2002.   
Segon. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desplegada pel Decret 40/2004, de 5 de març, del Consell de la Generalitat Valenciana.  
Tercer. A la Comunitat Valenciana l'òrgan competent per a atorgar l'autorització ambiental integrada és la conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002, i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist tot el que antecedeix, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que tinc, resolc:  
Primer. Concedir a Cerámica Vives, SA l'autorització ambiental integrada per a les instal·lacions de fabricació de taulellets, que s'ha de desenvolupar a la carretera Castelló-l'Alcora, quilòmetre 22, de l'Alcora (Castelló), referent al Projecte bàsic per a l'autorització ambiental integrada d'una indústria de fabricació de taulellets, de data gener de 2005, i subscrit per Francisco J. Bonastre Ripoll, i queda inscrita en el Registre General d'Instal·lacions IPPC de la Comunitat Valenciana amb el número 124-08/AAI/CV, condicionada al compliment dels requisits següents:  
1. Emissions atmosfèriques  
1.1. Emissions difuses de partícules  
Els valors límit d'emissions difuses mentre es realitzen activitats realitzades a cel obert seran els següents:  
Partícules totals en suspensió:  
- Valor mitjà de valors de 24 hores: 150 µg/m³  
- Màxim de tots els valors mitjans diaris: 300 µg/m³.  
Partícules sedimentables (valor mitjà d'1 mes): 300 mg/m²/dia.  
Tots aquests valors hauran de complir-se simultàniament.  
Anualment s'han de realitzar en cada punt de mostratge de la instal·lació els mostratges següents:  
- PST: 4 dies laborables consecutius durant les 24 hores al dia durant 3 setmanes consecutives (12 mostres).  
- PSD: valor mitjà mensual durant un any (12 mostres).  
El mostratge s'ha de realitzar en les condicions de funcionament normals de l'activitat.  
A fi de garantir l'adequació de les condicions meteorològiques durant el mostratge s'ha d'aportar un registre en base horària de les variables següents: temperatura, humitat relativa, direcció i velocitat del vent i pluviometria. En el cas que existisquen condicions meteorològiques extraordinàries que puguen condicionar la presència, disper  
  
sió o deposició de les partícules, el temps de mostratge s'incrementarà a la mateixa duració que les esmentades condicions meteorològiques.  
1.2. Emissions canalitzades  
S'inclouen en aquesta autorització els següents focus d'emissió:  
Planta 1  
Núm. de focus Descripció  
A1-01 Atomitzador 1  
A1-02 Atomitzador 2  
S1-01 Assecador vertical Eva-112  
S1-02 Assecador vertical Eva-112  
S1-03 Assecador vertical Eva-112  
S1-04 Assecador vertical Eva-112  
S1-05 Assecador vertical Eva-112  
S1-06 Assecador vertical Eva-290  
S1-07 Assecador horitzontal DLL-6681  
HC1-01 Forn 1  
HC1-02 Forn 2  
HC1-03 Forn 3  
T1-01 Turbina de cogeneració  
F1-01 Filtre de mànegues d'aspiració premses  
F1-02 Filtre de mànegues d'aspiració neteja premses  
F1-03 Filtre de mànegues d'aspiració premses esmaltadores  
F1-04 Filtre de mànegues d'aspiració bombos i secció aspiració  
F1-05 Filtre de mànegues d'aspiració esmaltadores  
SB1-01 Assecador de boxs 1  
SB1-02 Assecador de boxs 2  
Planta 2  
Núm. de focus Descripció  
F2-01 Filtre de mànegues d'aspiració premses  
F2-02 Filtre de mànegues d'aspiració neteja   
F2-03 Filtre de mànegues d'aspiració premses esmaltadores  
S2-01 Assecador horitzontal EIG6679  
S2-02 Assecador horitzontal VFU3083  
S2-03 Assecador horitzontal FQP4683  
S2-04 Assecador horitzontal ECP307  
S2-05 Assecador horitzontal ECP307  
S2-06 Assecador horitzontal Sacmi EMS235  
HC2-01 Forn 1  
HC2-02 Forn 2  
HC2-03 Forn 3  
Els valors límit d'emissió per als focus canalitzats descrits i la periodicitat de controls per ECMCA seran els següents:  
  
(1) Per als focus que tenen l'origen en forns el cabal de gasos dels quals siga inferior a 3.000 Nm³/h, el valor límit de fluorurs podrà ser de 30 mg/Nm³, sempre que el cabal màssic d'aquest contaminant siga inferior a 0,1 kg/h.  
(2) Queden exclosos de mesurament d'emissió de partícules els focus d'emissió directa de turbines i motors de cogeneració que usen gas natural com a combustible.  
(3) Per a focus d'origen en atomitzadors que tinguen en l'actualitat sistemes correctors via humida instal·lats, el límit de partícules que han de complir serà 50 mg/Nm³ fins al 30 d'octubre del 2015. A partir d'aqueixa data s'haurà de complir el límit genèric de 30 mg/Nm³.  
(4) En els casos en què es preveja la superació d'aquest valor per l'ús de determinades matèries primeres o combustibles, s'haurà d'entregar a la conselleria de Medi Ambient, Aigua, Urbanisme i Habitatge un estudi tècnic justificatiu que incloga balanços de massa i una proposta de valor límit.  
(5) Queden exclosos de mesurament de contaminants els focus d'evacuació de l'aire de refredament dels forns de cocció de taulells.  
(6) Queden exclosos de mesurament d'emissió de partícules els focus de preassecatge i assecatge de peces ceràmiques (crues o cuites) que utilitzen com a combustible gas natural o propà, que en el control de la posada en marxa de la instal·lació, en condicions habituals d'operació i sense utilitzar cap tipus de depuració, hagen obtingut una emissió inferior a 10 mg/Nm³ de partícules.  
S'haurà de dur a terme un pla d'acció que permeta caracteritzar de forma representativa els nivells d'emissió de clor i plom dels focus que evacuen gasos procedents de forns de cocció, i també els nivells de fluor i bor dels focus que evacuen gasos procedents del procés d'atomitzat.  
1.3. Control de l'emissió de contaminants per focus canalitzats  
1.3.1. Sistemes de depuració de partícules  
Hauran de disposar de sistemes correctors de depuració de partícules almenys els focus que evacuen corrents de gasos provinents d'atomitzadors i aspiracions de material pulverulent. Així mateix, disposaran també d'aquests sistemes correctors els focus associats als forns de cocció, sempre que siguen necessaris per al compliment dels límits d'emissió de partícules establits per aquesta resolució.  
El funcionament correcte d'aquests sistemes correctors s'assegurarà mitjançant el control i registre en continu de, almenys, un paràmetre d'operació del sistema a opció de l'empresa entre els tècnicament reconeguts o fonamentats, com ara la pèrdua de càrrega del sistema de depuració, la concentració de partícules en el corrent gasós, o qualsevol altre degudament justificat. La representativitat i el calibratge d'aquest paràmetre haurà de ser verificada per entitats col·laboradores de l'administració en matèria de qualitat ambiental i estar a la disposició de la conselleria de Medi Ambient, Aigua, Urbanisme i Habitatge.  
1.3.2. Condicions de presa de mostres i expressió de resultats  
a) Punts de presa de mostra: els focus canalitzats hauran de tenir la situació, disposició, dimensió i accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols haurà de complir el que estableix l'Ordre 18 d'octubre de 1976, sinó que es recomana que aquesta siga tal que en una distància equivalent a deu vegades l'alçària del punt d'abocament d'un focus no existisquen altres estructures d'alçària superior a la d'aquest focus menys dos metres que produïsquen un apantallament que en dificulte la dispersió, justificant tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge serà menor de 200ºC.  
c) Les mesures han de ser realitzades en condicions normals d'operació de les instal·lacions, registrant els paràmetres que les determinen, i han de cobrir totes les diferents tipologies o grups de productes que es fabriquen en cada instal·lació.  
d) Les concentracions mesurades sempre estaran referides a condicions normals de pressió i temperatura (101,3 kPa, 273,16 K), i per als gasos de combustió en base seca i un contingut d'oxigen del 18%.  
e) Les mesures de fluor han de ser realitzades amb sondes de material resistent a l'atac àcid, segons la norma ISO 15.713:2006.  
1.4. Control de l'emissió de partícules per fonts difuses  
1.4.1. Emmagatzematge i manipulació de materials pulverulents  
L'emmagatzematge i manipulació de materials pulverulents s'ha de realitzar en les condicions següents:  
a) En el termini d'un any des de la concessió d'aquesta autorització, totes les operacions d'emmagatzematge i manipulació de materials pulverulents que entren al complex hauran de realitzar-se en naus tancades i en depressió. Durant aqueix any, si aquestes activitats es realitzen a cel obert s'exigirà el compliment de les condicions següents:  
- S'ha de disposar d'un sistema de control i seguiment del funcionament correcte de les mesures correctores que consistirà en un pla de mesura de la concentració de partícules en l'aire ambient en l'entorn de la instal·lació. Aquest sistema haurà de desenvolupar-se d'acord amb els criteris fixats per la Direcció General de Qualitat Ambiental i necessitarà l'aprovació d'aquesta.  
- S'ha de mantenir constantment humitejada la superfície del material apilat a l'aire lliure mitjançant un sistema d'aspersores o equips mòbils de reg per polvorització que evite entollades i l'ús excessiu d'aigua. Com a mesura de control del sistema s'haurà de disposar d'un registre dels cabals emprats.  
Com a alternativa, mentre els materials apilats no estiguen sent manipulats podran ser coberts per lones.  
b) S'ha de procedir al tancament de tots els sistemes de transport de matèries primeres pulverulentes (cintes transportadores, catúfols, etc.).  
c) Totes les operacions indicades a continuació es duran a terme en naus tancades dotades de sistemes d'aspiració amb depuració posterior:  
- Operacions de càrrega i trituració de matèries primeres a granel.  
- Operacions d'emmagatzematge i descàrrega de grànul atomitzat.  
- Operacions d'emmagatzematge del material pulverulent recuperat en els sistemes correctors, de materials mòlts i de fins.  
1.3.2. Transport de materials pulverulents  
El transport de materials pulverulents s'ha de realitzar en les condicions següents:  
a) Reducció de la resuspensió de pols deguda a la circulació interna de vehicles. Per a això s'han de pavimentar els circuits adequats, mantenir netes les zones de circulació i limitar la velocitat en aquestes.  
b) Control a l'entrada i eixida del complex del fet que els camions van coberts i tancats per a evitar vessaments i sobreeiximents. No es permetrà l'accés o eixida de la instal·lació a vehicles que no circulen coberts o tancats.  
c) S'han d'instal·lar sistemes de neteja via humida per als baixos i els pneumàtics dels camions a l'eixida de les empreses, i usar sistemes de pressió quan calga. No es permetrà l'eixida de la instal·lació als vehicles que no hagen netejat els baixos i pneumàtics en el sistema de via humida corresponent.   
2. Soroll  
Respecte al nivell de sorolls transmesos a l'exterior ha de complir-se el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, s'han de complir els límits sonors externs establits per a zones d'ús industrial, que són els següents:  
Diürn Nocturn  
70 dB(A) 60 dB(A)  
Cada cinc anys s'haurà de realitzar una auditoria acústica a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Aquesta auditoria haurà de ser realitzada per una entitat col·laboradora en matèria de contaminació acústica d'acord amb el que estableix el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental, i se'n crea i regula el registre.   
El titular haurà de disposar del llibre de control que estarà constituït pels certificats dels resultats obtinguts de les auditories acústiques, i dels informes complets d'aquestes.  
3. Abocaments  
3.1. Aigües residuals domèstiques  
Les aigües residuals domèstiques seran emmagatzemades en depòsit impermeable i recollides per gestor autoritzat.  
3.2. Aigües residuals del procés industrial  
Les aigües residuals industrials, després de sotmetre's a un tractament físic d'aire per a evitar la sedimentació de sòlids, s'han de recircular en el procés.  
3.3. Aigües pluvials  
No existiran aigües pluvials susceptibles de ser contaminades, ja que la zona d'apilament d'argiles estarà tancada.  
4. Protecció del sòl i de les aigües subterrànies  
No s'ha de realitzar cap abocament que puga afectar el sòl o les aigües subterrànies.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Ha de disposar de la corresponent autorització de subministrament de l'aigua provinent de pou per a ús en el procés productiu, que haurà de tramitar en la Confederació Hidrogràfica del Xúquer, per ser aquest l'òrgan competent per a la seua concessió.  
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris i estàndards per a la declaració de sòls contaminats.  
En aquest sentit, l'empresa ha emplenat l'informe preliminar de situació del sòl requerit en l'article 3.1 del Reial decret 9/2005, tot això sense perjudici que amb posterioritat es puga demanar al titular de l'activitat informes complementaris o periòdics més detallats, tal com es preveu en els articles 3.3 i 3.4 de l'esmentat reial decret.  
D'altra banda, segons es notifica en l'informe, en els seus inicis (1973) l'activitat disposava dels depòsits soterrats de combustible que van estar operatius fins que es va instal·lar gas natural. A causa del llarg període de temps que van estar en funcionament podrien cons  
  
tituir un focus d'afecció dels terrenys adjacents a l'entorn dels tancs. Per tot això, s'adverteix que aquesta circumstància haurà de tenir-se en compte a fi de controlar una possible contaminació del sòl.  
5. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
5.1. Producció de residus  
S'autoritza la producció dels residus següents, sempre que la seua capacitat de generació anual siga de l'ordre de magnitud que a continuació es detalla i la producció de paviment ceràmic en les instal·lacions del centre productiu detallat en l'annex I siga de l'ordre de 4.401.075 m²/any.  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
L'esmentat centre productiu queda inscrit en el Registre de Petits Productors de Residus Perillosos de la Comunitat Valenciana.  
5.2. Gestió de residus no perillosos  
La instal·lació està inscrita en el Registre de Gestors Autoritzats de Residus de la Comunitat Valenciana per a l'operació de valoració R5 (Reciclatge o recuperació d'altres matèries inorgàniques) dels residus no perillosos amb codi LER 080202 i 080203, generat i valorat en el mateix procés productiu, el qual haurà de figurar en la documentació que calga.  
Així mateix, s'amplia l'autorització per als següents residus no perillosos, sempre que la capacitat de tractament anual d'aquests residus siga de l'ordre de magnitud que a continuació es detalla:  
D'acord amb la Llei 10/200, de 12 de desembre, de residus de la Comunitat Valenciana, queda prohibida la mescla o dilució de residus que en dificulte la gestió. Per tant, els residus generats en la instal·lació diferents dels propis del procés productiu (residus de manteniment de les instal·lacions, de laboratori, fangs de fosses sèptiques, aigües sanitàries, etc.) en cap cas podran mesclar-se per a posterior gestió amb aquells que contenen materials ceràmics.  
5.3. Control de residus  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració, i han de ser entregats a gestor autoritzat transcorregut aqueix període. Aquest emmagatzematge temporal de residus perillosos s'ha de realitzar segregat per tipus de residu, haurà d'estar convenientment senyalitzat i s'ha de realitzar en un lloc amb teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix, la zona d'emmagatzematge haurà d'estar inclosa en el sistema general de protecció contra incendis de la indústria. S'haurà de reduir al mínim possible la dispersió d'emplaçaments d'emmagatzematge de residus perillosos dins de l'empresa.  
Per a l'emmagatzematge de residus líquids o que pel seu alt contingut líquid puguen generar abocaments, cal disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose augment de la seua perillositat o en dificulte la gestió.  
Per a la recollida de possibles fugues o vessaments accidentals de líquids, tant de residus com de matèries primeres, hauran de disposar de material absorbent no inflamable en quantitat suficient per a aquesta finalitat. L'absorbent una vegada contaminat es gestionarà com a residu perillós o no perillós, segons corresponga.  
L'envasament i etiquetatge dels residus es farà d'acord amb el que exposen els articles 13 i 14 del Reial decret 833/1988, reglament de residus tòxics i perillosos. Així mateix, disposarà d'un registre on conste la quantitat, naturalesa, identificació, origen i data de generació i entrega a gestor autoritzat, i també el número de document de control i seguiment utilitzat, si és el cas, i el gestor a qui s'entrega el residu.  
Entregarà els residus perillosos i els no perillosos a gestors que disposen de la corresponent autorització administrativa per a la gestió d'aquests residus.  
Haurà de presentar Pla de prevenció i reducció de residus perillosos d'acord amb que estableix la Llei 10/2000, de 12 de desembre, de residus de la Comunitat Valenciana (DOGV 15.12.2000) (article 45 i disposició addicional 4).  
Anualment emplenarà la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any, d'acord amb el model establit en l'annex 3 del Reial Decret 833/1988.  
Quant a l'activitat de gestió de residus no perillosos, l'empresa portarà un registre documental en què figuren quantitat, naturalesa, origen i destinació dels residus gestionats. Aquest registre serà remés a la Direcció General per al Canvi Climàtic abans de l'1 de març de cada any.  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals generades d'aquests que puga alterar el que estableixen aquestes condicions, haurà de ser comunicada.  
Els requisits establits en la legislació vigent en matèria d'envasos i residus d'envasos, i de manera especial el que estableix el Reial decret 782/1998, de 30 d'abril, pel qual es desenvolupa el Reglament per al desplegament de la Llei 11/1997, d'envasos i residus d'envasos, no queden derogats per la Llei 16/2002, per la qual cosa la concessió de l'autorització ambiental integrada no eximeix del seu compliment.  
6. Mesures que s'han d'adoptar en situacions diferents de les normals que puguen afectar el medi ambient  
S'han de dur a terme totes les mesures necessàries perquè quede garantida la protecció del medi ambient i salut de les persones davant de qualsevol situació fora de la normalitat quant al funcionament de les instal·lacions.  
En cas de ruptura d'alguna mànega dels filtres instal·lats es detindrà la instal·lació i es substituiran totes les mànegues del filtre per mànegues noves i en perfecte estat.  
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta l'activitat haurà de disposar d'una garantia financera que els permeta fer front a la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14774:1996.  
Així mateix, quan es determine el cessament d'alguna de les unitats, les instal·lacions seran desmantellades d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
7. Declaració d'impacte ambiental  
S'han de complir les condicions establides en la declaració d'impacte ambiental emesa per la Direcció General de Gestió del Medi Natural de data 30 de març de 2007.  
8. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.  
La indústria i les seues instal·lacions s'han d'ajustar a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
S'ha de comprovar en el control inicial que s'han realitzat les mesures previstes en el projecte.  
9. Obligació de subministrament d'informació  
Abans de l'1 de març de cada any haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon. L'autorització ambiental integrada es renovarà, en els aspectes ambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici arreplegats en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. El titular de la instal·lació haurà de presentar a la Direcció General per al Canvi Climàtica certificat visat del tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
Quart. Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en aquesta resolució. Aquesta visita serà realitzada per una entitat col·laboradora acreditada per al control integrat de la contaminació segons el Decret 29/2007, de 9 de març, de modificació del Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental, i se'n crea i regula el registre, en el qual s'acredite el compliment del contingut de l'autorització ambiental integrada.  
Cinqué. L'Administració deixarà sense efecte la present resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Sisé. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, ha de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté. En tot allò no especificat en aquesta resolució caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, i també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no esgota la via administrativa, es podrà presentar recurs d'alçada davant de la Secretaria Autonòmica de la conselleria de Medi Ambient, Aigua, Urbanisme i Habitatge, en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 15 de febrer de 2008.- El director general per al Canvi Climàtic: Jorge Lamparero Lázaro.  
Annex I. Descripció del projecte  
Cerámica Vives, SA és una empresa dedicada a la fabricació de taulellets amb planta de cogeneració, ubicada al terme municipal de l'Alcora (Castelló). Des del punt de vista productiu, genera actualment 4.401.075 m²/any de paviment ceràmic, i exporta 6.889.415 kWh/any.  
El procés productiu comença amb la recepció de la terra, que després d'un procés de triturat i una primera mescla dels distints components de la pasta ceràmica, se sotmet a un procés de molturació per via humida en molins de boles discontinus. Una vegada mòlta l'argila, la barbotina obtinguda és depositada en basses d'agitació fins a la utilització d'aquesta en l'atomitzador.  
Una vegada realitzat el procés d'atomització, la pols atomitzada és emmagatzemada en sitges, des d'on és transportada fins a la tremuja d'alimentació de les premses hidràuliques.  
Una vegada que la peça està conformada, passa fins a un assecador automàtic tipus vertical, a l'eixida del qual les peces passen directament a les línies d'esmaltada.  
Les matèries primeres per a esmalts es pesen i s'introdueixen en molins cilíndrics discontinus per a la molturació. Una vegada obtingut l'esmalt, es bomba des del molí a uns depòsits amb agitadors, des d'on es transvasa a bidons per a ser transportat a la línia d'esmaltada.  
Després d'aplicar sobre la peça l'esmalt i les decoracions, les peces segueixen per la línia fins a arribar a la màquina de càrrega, per a finalment ser emmagatzemades en espera de passar pel forn de corrons de tipus monoestrat per a la cocció.  
Les peces ja cuites són classificades en funció de la qualitat de les peces, i embalades en caixes agrupades per qualitats. L'apilament de les caixes en els palets es realitza de manera contínua i automàtica.  
Des del punt de vista energètic, es consumirà gas natural, gasoil i electricitat, i es disposarà d'una planta de cogeneració amb una turbina, per a abastir els consums de la planta, i l'excedent d'aquests serà venut a la xarxa elèctrica exterior.  
Des del punt de vista d'emissions atmosfèriques, la instal·lació posseeix diferents focus o ximeneres, conseqüència del funcionament de diferents forns, assecadors i filtres que es troben instal·lats en l'establiment industrial. Aquestes emissions es troben per davall dels límits establits i el sistema de control i mesurament es realitzarà a través d'un OCA.  
Des del punt de vista hidrològic, l'empresa s'abasteix a través de pou propi per a alimentar els diferents consums de la planta industrial. Per a reduir aquest consum d'aigua, l'empresa recircula les aigües residuals industrials, i les torna a introduir en el procés productiu.  
L'empresa no realitza cap tipus d'abocament de les seues aigües residuals. Les aigües residuals industrials són canalitzades fins una bassa perfectament impermeabilitzada per al seu posterior bombament al sistema productiu. Les aigües sanitàries procedents de les neteges i vestuaris són emmagatzemades en dues fosses sèptiques, per a la posterior extracció per part d'empresa gestora.  
Des del punt de vista de la producció de residus, aquests seran adequadament emmagatzemats, etiquetats i entregats a gestor autoritzat.